Juĝistoj

Juĝistoj estas libro (de la Malnova Testamento) en la Biblio. Ĝi estas parto de la Readmona Historia Verkaro.

 Nomo 
La libro nomiĝas
 en la hebrea: שפטים
 en la greka Septuaginto (LXX): ΚΡΙΤΑΙ
 en la latina Nova Vulgato: Liber Iudicum

Ĝi nomiĝas Juĝistoj, ĉar ĝi raportas pri ties tempo kaj rakontas pri ties agadoj.

 Aŭtoro 
Detalojn vidu ĉe Readmona Historia Verkaro!

 Enhavo kaj strukturo 
La libro ĉefe rakontas pri la unuopaj juĝistoj.

Jen ebla strukturo: La subtitoloj estas prenitaj el la nove editorita esperanta Biblio:IKUE kaj KELI (ed.): Biblio, eldonejo KAVA-PECH, Dobřichovice (Praha) 2006, ISBN 80-85853-90-6.Ili baziĝas sur tiuj de la germana Einheitsübersetzung.
 Situacio (Juĝ 1,1 - 3,3)
 La unuopaj juĝistoj (Juĝ 3,7 - 16,31)
 Otniel
 Ehud
 Ŝamgar
 Debora kaj Barak
 Gideon
 Tola
 Jair
 Jiftaĥ
 Ibcan
 Elon
 Abdon
 Ŝimŝono
 Aldonaĵoj

Famaj perikopoj estas
 la kanto de Debora (Juĝ 5)
 la fabelo de Jotam pri la reĝo de la arboj (Juĝ 9,7-15)
 la ofero de la propra filino fare de Jiftaĥ (Juĝ 11,29-40)
 la rakontociklo pri Ŝimŝono (Juĝ 13 - 16)

 Resumo 
La libro de Juĝistoj rakontas la historion de la israelaj triboj post ilia eniro en Kanaanon, ĝis la fondiĝo de la israela reĝlando sub Saul. Ĝi nomas ĝin "Juĝistoj" ĉar ĝi rakontas pri specialaj ŝtataj gvidantoj kiuj liberigis la israelojn de eksterlandaj regantoj.

La libro komencas per la kontinua batalo de la israeloj por kontroli Kanaanon post la morto de Josuo. Ĝi montras kiel la israeloj denove kaj denove defalas en idolservado kaj pekas kontraŭ Dio, kiu tiam permesis ke eksterlandaj popoloj ilin subpremas.

Tiam Dio nomumis specialajn juĝistojn kiel Debora, Gideon, Jiftah kaj Samsono, por liberigi la popolon de ilia subpremo kaj konduki ilin returne al fideleco al Dio. Ĉiu juĝisto havis sian propran historion de voko, batalado kaj liberigo.

La libro finiĝas per rakonto pri la Milito de Benjameno kaj la kreskanta malboneco de la tempo, kiam "ĉiu faris tion, kio ŝajnis ĝusta al li mem". Ĝi prezentas ĉi periodon kiel senkontrol-egan, sen centra regado aŭ direkto. 

Ĉefaj temoj inkluzivas la konstantan defalon de Izraelo en idolservado, la ĉiklon de puno-repento-liberigo, kaj la nedirektitecon de tiu historio en komparo al la posta eroj de reĝoj kaj profetoj.

 Notoj 

 Vidu ankaŭ 
 Juĝistoj -  L. L. Zamenhof
 Malnova testamento
 Ŝiboleto

Kategorio:Libroj de la Tanaĥo
Kategorio:Libroj de la Malnova Testamento
Kategorio:Tanaĥo